Source: https://www.scoalarutiera.ro/curs-legislatie/codul-rutier/obligatiile-conducatorilor-auto-in-caz-de-accident
Timestamp: 2020-04-10 04:03:59+00:00

Document:
Codul Rutier - Obligațiile conducătorilor auto în caz de accident
Capitolul 9 - partea 4 - Obligațiile conducătorilor auto în caz de accident
OUG - Articolul 75
OUG - Articolul 78
(1) Conducătorului de autovehicul, tractor agricol sau forestier ori tramvai, instructorului auto atestat care se află în procesul de instruire practică a unei persoane pentru obţinerea permisului de conducere, precum şi examinatorului autorităţii competente în timpul desfăşurării probelor practice ale examenului pentru obţinerea permisului de conducere sau pentru oricare dintre categoriile acestuia, implicaţi într-un accident de circulaţie, le este interzis consumul de alcool sau de substanţe psihoactive după producerea evenimentului şi până la testarea concentraţiei alcoolului în aerul expirat sau recoltarea probelor biologice.
(2) În situaţia în care nu sunt respectate dispoziţiile alin. (1), se consideră că rezultatele testului sau ale analizei probelor biologice recoltate reflecta starea conducătorului, a instructorului auto sau a examinatorului respectiv în momentul producerii accidentului.
OUG - Articolul 79
(2) Se exceptează de la obligaţiile prevăzute la alin. (1) lit. b)*):
OUG - Articolul 80
(1) Proprietarul, deţinătorul mandatat sau conducătorul auto al cărui autovehicul şi tractor agricol sau forestier, remorcă ori tramvai a fost avariat în alte împrejurări decât într-un accident de circulaţie este obligat să se prezinte în 24 de ore de la constatare la unitatea de poliţie pe raza căreia s-a produs evenimentul, pentru întocmirea documentelor de constatare.
(2) Persoanele prevăzute la alin. (1) sunt exceptate de la obligaţia prezentării la unitatea de poliţie dacă există o asigurare facultativă în baza căreia pot fi despăgubite pentru avarierea vehiculelor respective.*)
OUG - Articolul 80^1
În situaţiile prevăzute la art. 79 şi 80, repararea vehiculelor se face pe baza documentului de constatare eliberat de unitatea de poliţie sau, după caz, de societăţile din domeniul asigurărilor*).
Regulament - Articolul 187
Regulament - Articolul 188
În toate cazurile în care se recoltează probe biologice în vederea stabilirii alcoolemiei sau a prezentei în organism a substanţelor ori produselor stupefiante sau a medicamentelor cu efecte similare este obligatorie şi examinarea clinica.
Varianta text Capitolul 9 - partea 4 - Obligațiile conducătorilor auto în caz de accident
Accidentul de circulaţie este evenimentul care întruneşte cumulativ următoarele condiţii (art. 75 din OUG):
în eveniment a fost implicat cel puţin un vehicul în mişcare.
Orice persoană care este implicată sau are cunoştinţă de producerea unui accident de circulaţie în urma căruia a rezultat moartea sau vătămarea integrităţii corporale ori a sănătăţii uneia sau a mai multor persoane, precum şi în situaţia în care în eveniment este implicat un vehicul care transportă mărfuri periculoase este obligată să anunţe de îndată poliţia şi să apeleze numărul naţional unic pentru apeluri de urgenţă 112, existent în reţelele de telefonie din România (art. 77 alin. 2 din OUG).
OBLIGAȚII ÎN CAZ DE ACCIDENT CU AVARII UȘOARE
Conducătorii de vehicule implicaţi într-un accident de circulaţie în urma căruia au rezultat numai avarierea vehiculelor şi/sau alte pagube materiale sunt obligaţi (art. 79 alin. 1 și alin. 2 din OUG):
să se prezinte la unitatea de poliţie competentă pe raza căreia s-a produs accidentul în termen de cel mult 24 de ore de la producerea evenimentului pentru întocmirea documentelor de constatare. Se exceptează de la aceasta obligaţie conducătorii vehiculelor care încheie o constatare amiabilă de accident sau conducătorul de vehicul care deţine o asigurare facultativă de avarii auto, iar accidentul de circulaţie a avut ca rezultat numai avarierea propriului vehicul.
Proprietarul, deţinătorul mandatat sau conducătorul auto al cărui autovehicul şi tractor agricol sau forestier, remorcă ori tramvai a fost avariat în alte împrejurări decât într-un accident de circulaţie este obligat să se prezinte în 24 de ore de la constatare la unitatea de poliţie pe raza căreia s-a produs evenimentul, pentru întocmirea documentelor de constatare. Aceștia sunt exceptați de la obligaţia prezentării la unitatea de poliţie dacă există o asigurare facultativă (de tip CASCO) în baza căreia pot fi despăgubite pentru avarierea vehiculelor respective (art. 80 alin. 1 și alin. 2 din OUG).
Repararea vehiculelor se face pe baza documentului de constatare eliberat de unitatea de poliţie sau, după caz, de societăţile din domeniul asigurărilor (art. 80*1 din OUG).
În cazul accidentelor de circulaţie din care au rezultat numai pagube materiale, conducătorii vehiculelor sunt obligaţi să se supună testării aerului expirat în vederea stabilirii alcoolemiei ori a consumului de produse sau substanţe stupefiante ori al medicamentelor cu efecte similare acestora. Dacă rezultatul testării arată o concentraţie mai mare de 0,40 mg/l alcool pur în aerul expirat sau indică prezenţa în organism a substanţelor ori produselor stupefiante sau a medicamentelor cu efecte similare, conducătorii de vehicule sunt obligaţi să se supună recoltării probelor biologice (art. 186 din Regulament).
OBLIGAȚII ÎN CAZ DE ACCIDENT CU VICTIME
Conducătorul unui vehicul implicat într-un accident de circulaţie în urma căruia a rezultat moartea sau vătămarea integrităţii corporale ori a sănătăţii unei persoane este obligat să ia măsuri de anunţare imediată a poliţiei, să nu modifice sau să şteargă urmele accidentului şi să nu părăsească locul faptei (art. 77 alin. 1 din OUG).
Este interzis oricărei persoane să schimbe poziţia vehiculului implicat într-un accident de circulaţie în urma căruia a rezultat moartea sau vătămarea integrităţii corporale ori a sănătăţii uneia sau a mai multor persoane, să modifice starea locului sau să şteargă urmele accidentului fără încuviinţarea poliţiei care cercetează accidentul (art. 77 alin. 3 din OUG).
Conducătorului de autovehicul, tractor agricol sau forestier ori tramvai, instructorului auto atestat care se află în procesul de instruire practică a unei persoane pentru obţinerea permisului de conducere, precum şi examinatorului autorităţii competente în timpul desfăşurării probelor practice ale examenului pentru obţinerea permisului de conducere sau pentru oricare dintre categoriile acestuia, implicaţi într-un accident de circulaţie, le este interzis consumul de alcool sau de substanţe psihoactive după producerea evenimentului şi până la testarea concentraţiei alcoolului în aerul expirat sau recoltarea probelor biologice. În situaţia în care nu sunt respectate aceste dispoziţii, se consideră că rezultatele testului sau ale analizei probelor biologice recoltate reflecta starea persoanei respective în momentul producerii accidentului (art. 78 alin. 1 și alin. 2 din OUG).
Conducătorii de vehicule sau de animale implicaţi în accidente de circulaţie din care a rezultat moartea sau vătămarea integrităţii corporale ori a sănătăţii uneia sau mai multor persoane sunt obligaţi să se supună recoltării probelor biologice în vederea stabilirii alcoolemiei sau, după caz, a consumului de substanţe ori produse stupefiante sau medicamente cu efecte similare acestora (art. 187 din Regulament).
În toate cazurile în care se recoltează probe biologice în vederea stabilirii alcoolemiei sau a prezentei în organism a substanţelor ori produselor stupefiante sau a medicamentelor cu efecte similare este obligatorie şi examinarea clinica (art. 188 din Regulament).
Stan Adrian 26.02.2020 21:11
Buna. Circulam cu autoutilitara in com. Voivodeni jud Mures. Am fost acrosat de un alt autoturism la ora 16:00, doar pagube materiale. Soferul nu se considera vinovat desi era, atunci plec la depozit descarc masina si revin la politie la voivodeni la ora 22:00 sa declar accidentul. La postul de politie inchis. sun la tel afisat pe usa, vb cu seful de post care imi spune ca nu are cine sa vina de acasa sa imi preia declaratia decat a 2 a zi la 8:00 . in lege spune 24 de ore dar nu spune lucratoare sau..
La 6:00 mergeam la Bucuresti asadar nu mai puteam sa revin. dupa o cearta cu seful de post am apelat 112 explicand unui domn comisar cele intamplate rugandu-ma sa astept. Dupa 10 min. am fost contactat de un agent de politie din alta localitate. mergand acolo mi-a luat declaratia accidentului . E corect asa? cu stima
Liviu Popovici 15.09.2018 16:03
In cazul in care soferul care nu a respectat obligatiile de la Art. 79 pct. b a decedat, sanctiunea se aplica mostenitorilor de drept sau agentul de la politia rutiera va discuta cu acesta inainte de a intocmi Procesul verbal ?
Admin Școala Rutieră 01.10.2018 12:51
In acest caz nu mai este accident doar cu avarii sau pagube materiale. In situatia descrisa de tine, soferul fiind decedat, se respecta abligatiile de la Art 77, caz in care politia isi va face aparitia la fata locului, chemata prin 112 sau de catre un martor/trecator.
Admin Școala Rutieră 01.10.2018 12:53
Iar daca decesul nu venit ca urmare a accidentului, acesta decedand din alte motive, sanctiune nu se va transmite mostenitorilor.
Liviu Popovici 13.09.2018 16:14
Din OUG 195/2002 - R
Situatia: unul din conducatorii de vehicule (sau ambii) implicati intr-un accident de circulatie în urma căruia au rezultat numai avarierea vehiculelor şi/sau alte pagube materiale nu este(sunt) de acord sa încheie o constatare amiabilă de accident, în condiţiile legii.
Unul din conucatorii de vehicule implicat in respectivul accident de circulatie nu se prezinta la unitatea de poliţie competentă pe raza căreia s-a produs accidentul în termen de cel mult 24 de ore de la producerea evenimentului pentru întocmirea documentelor de constatare din motive care nu tin de vointa acestuia.
Exemplu: aparitia unei probleme medicale, obligativitatea prezentarii la un organ al statului (Politie, Procuratura, DNA, etc.), plecarea iminenta si temporara din tara ca obligatie de serviciu, calamitate, catastrofa sau alta situatie care împiedica deplasarea acestuia la unitatea de politie.
Prezentarea ulterioara se considera ca neprezentare in termenul de 24 de ore? Se aplica prevederile Art. 100, Cap. (3), pct g)?
Admin Școala Rutieră 14.09.2018 12:41
Acest lucru il va decide instanta aunci cand o sa faci contestatie. Dar pana sa ajunga in instanta, soferul/soferii care nu au respectat obligatiile de la Art 79 punctul b vor fi sanctionati.

References: Articolul 75
 Articolul 78
 Articolul 79
 Articolul 80
 Articolul 80
 Articolul 187
 Articolul 188